Үзбәк Гыймадиев

Үзбәк Гыймадиев (5.8.1920, хәзерге Авыргазы районы Яңа Карамалы авылы - 13.9.1987, Уфа ш.), әдәбият галиме, филология фәннәре докторы (1984). 
Тәрҗемәи хәл
Гыймадиев Үзбәк Ибраһим улы Эстәрлетамак педагогия училищесын тәмамлаганнан соң (1939) мәктәптә эшли. 1941-43, 1945-46 елларда «Җиңү өчен» газетасының мөхәррире (Эстәрлетамак ш.). 
1944 тә КПССның Авыргазы райкомында партия кабинеты мөдире. КПССның Башкортстан өлкә комитеты каршындагы партия мәктәбен (1949), КПСС ҮК каршындагы Югары партия мәктәбен тәмамлый (1955). 1949-68 дә «Кызыл таң» газетасының баш мөхәррире урынбасары. 1968 дән Башкортстан университетында укыта. Хезмәтләре революциягә кадәрге татар сатирик матбугатының идея-эстетик эчтәлегенә, 1917 дән соңгы башкорт матбугатына, Г.Ибраһимов иҗатына карый. Гыймадиев шигырьләр, пьесалар, хикәяләр, очерклар һәм Г.Ибраһимов турындагы тәмамланмыйча калган роман авторы. 
Хезмәтләре 
 Сила сатирического слова. Роль и значение татарских сатирических журналов дооктябрьского периода в развитии национальной литературы. Казан, 1987; 
 Галимьян Ибраһимов  - журналист. Өфе, 1967. 
Әдәбият
 Узбек Ибрагимович Гимадиев: Библиогр. указ. Уфа, 1981.
Чыганак
 Татар энциклопедиясе

Төркем:Татар әдәбият галимнәре
Төркем:Филология фәннәре докторлары
Төркем:Кызыл таң журналистлары